On öeldud, et Amsterdam ilma punaste laternate rajoonita oleks kui Pariis ilma Eiffeli tornita. See patupesa on koondunud vana kiriku (Oudekerk) ja sadama vahele, olles niiviisi juba 15 saj alates lõksuks kirikusse ruttavatele meremeestele... Või kuidas see nüüd oligi? Igatahes on piirkonnal uhke ja pikk ajalugu. Omamoodi võõrastav on muidugi näha kõiki neid patupesasid kirikut ümbritsemas, aga kui mõelda, siis ka Eestimaa külades on ikka kirik ja kõrts kõrvuti seisnud... Nüüd asub vana sadama  asemel pirakas raudteejaam ja meremeeste osakaal kundede hulgas on ilmselt trastiliselt langenud, aga kuna pordumajasid pidavat juba 500 ringis olema, ju neile siis ikka kliente leidub. Ja vaevalt nn. aknaprostituudid vaid eneste trikoodes näitamise eest turistidehordidele leiva lauale saavad.